Πορεία των ελληνικών ομάδων στην Ευρωλίγκα (2000 - 2009)

Η πέμπτη δεκαετία της παρουσίας των ελληνικών ομάδων στις ευρωπαϊκές διοργανώσεις μπάσκετ, έφερε αρκετές επιτυχίες. Στην Ευρωλίγκα  ο Παναθηναϊκός κατέκτησε τέσσερις φορές το τρόπαιο.

## [[Ευρωλίγκα ανδρών 1999-2000|1999-00]]
Την περίοδο 1999-2000 μετείχαν οι τρεις πρώτες ομάδες της κατάταξης της προηγούμενης αγωνιστικής περιόδου (1998-99), Παναθηναϊκός, Ολυμπιακός και ΠΑΟΚ. Το final four διεξήχθη στο νεόκτιστο τότε Κλειστό γήπεδο του ΠΑΟΚ, και εκεί ο Παναθηναϊκός έφτασε στην κατάκτηση του δεύτερου τροπαίου της ιστορίας του, νικώντας στον τελικό με σκορ 73–67 τη Μακάμπι Τελ Αβίβ. Οι αγώνες των τριών ελληνικών ομάδων:

{|
|-
|  style="vertical-align:top; width:13%;"|
**ΠΑΟΚ**

## [[Ευρωλίγκα ανδρών 2000-01|2000-01]]
Την περίοδο 2000-01 η κορυφαία ευρωπαϊκή διασυλλογική διοργάνωση του μπάσκετ διασπάστηκε στα δύο, καθώς δεν υπήρξε φόρμουλα συνεννόησης ανάμεσα στη FIBA και την ULEB, με αποτέλεσμα η πρώτη να διοργανώσει τη Σουπρολίγκα και η δεύτερη την Ευρωλίγκα.

Από ελληνικής πλευράς εκπροσωπήθηκαν συνολικά 6 ομάδες. Στη Σουπρολίγκα ο πρωταθλητής του 2000 Παναθηναϊκός και ο 7ος της κατάταξης Ηρακλής, ενώ στην Ευρωλίγκα (παρθενική διοργάνωση από πλευράς ULEB) οι ομάδες που κατέκτησαν τις θέσεις 2 έως 5 της προηγούμενης χρονιάς, δηλαδή ΠΑΟΚ, Ολυμπιακός, ΑΕΚ και Περιστέρι.

Ο Παναθηναϊκός κατάφερε να φτάσει ως τον τελικό του final four της Σουπρολίγκα, γνώρισε όμως την ήττα στο Παρίσι από τη Μακάμπι Τελ Αβίβ με σκορ 81–67, η οποία πήρε τη ρεβάνς από την ήττα της προηγούμενης χρονιάς στον τελικό της Θεσσαλονίκης (μοναδική ήττα του Παναθηναϊκού σε συνολικά 8 παρουσίες του σε ευρωπαϊκούς τελικούς). Στην Ευρωλίγκα την καλύτερη πορεία πραγματοποίησε η ΑΕΚ που έφτασε ως την ημιτελική σειρά της διοργάνωσης (δεν υπήρξε final four), όπου όμως αποκλείστηκε από την Ταουγκρές.

## [[Ευρωλίγκα ανδρών 2001-02|2001-02]]
Την περίοδο 2001-02 συμμετείχαν στην Ευρωλίγκα οι τέσσερις πρώτες ομάδες της κατάταξης της περιόδου 2000-01, Παναθηναϊκός, Ολυμπιακός, Περιστέρι και ΑΕΚ.

Ο Παναθηναϊκός έφτασε για τρίτη συνεχόμενη χρονιά στο final four, όπου κατέκτησε ουσιαστικά εκτός έδρας το τρόπαιο με αντίπαλο τη Βίρτους Μπολόνια στη Μπολόνια. Είναι χαρακτηριστικό ότι η κληρωτίδα της φάσης των 16, ανέδειξε όμιλο με συμμετοχή των τριών ελληνικών ομάδων που προκρίθηκαν από την πρώτη φάση (Παναθηναϊκός, Ολυμπιακός, ΑΕΚ), ενώ τον όμιλο συμπλήρωσε η Ολίμπια Λιουμπλιάνας.

## [[Ευρωλίγκα ανδρών 2002-03|2002-03]]
Την περίοδο 2002-03 οι θέσεις της Ελλάδας στη διοργάνωση μειώθηκαν κατά μία, και έτσι συμμετείχαν οι τρεις πρώτες ομάδες της κατάταξης της περιόδου 2001-02, ΑΕΚ, Ολυμπιακός και Παναθηναϊκός. Καμία από τις τρεις ομάδες δεν κατάφερε κάποια σημαντική διάκριση, ενώ η πρωταθλήτρια Ελλάδας για το 2002 ΑΕΚ είχε μια πολύ άσχημη παρουσία, καθώς από τους 14 αγώνες που έδωσε στην πρώτη φάση, γνώρισε την ήττα στους 13. Τα αποτελέσματα:

## [[Ευρωλίγκα ανδρών 2003-04|2003-04]]
Με τη θέσπιση των κλειστών συμβολαίων που καθιέρωσε η ULEB ανάμεσα στην ίδια και τους συλλόγους, για την επόμενη τριετία οι Παναθηναϊκός, Ολυμπιακός και ΑΕΚ θα μετείχαν στην Ευρωλίγκα ανεξάρτητα από τη θέση που θα καταλάμβαναν στο πρωτάθλημα της προηγούμενης χρονιάς. Έτσι, για την περίοδο 2003-04 ο Ολυμπιακός, ο οποίος τερμάτισε στην τέταρτη θέση του πρωταθλήματος 2002-03, μετείχε αντί του Περιστερίου που τερμάτισε στην 3η θέση (Παναθηναϊκός και ΑΕΚ κατέκτησαν τις δύο πρώτες θέσεις). Για μία ακόμα χρονιά καμία ελληνική ομάδα δεν κατάφερε να πάρει την πρόκριση πέραν της φάσης των 16.

## [[Ευρωλίγκα ανδρών 2004-05|2004-05]]
Στην Ευρωλίγκα 2004-05 μετείχαν και πάλι οι τρεις ομάδες με το συμβόλαιο της ULEB, παρ' ότι η ΑΕΚ κατέκτησε την 4η θέση της προηγούμενης χρονιάς και ο Ολυμπιακός μόλις την 8η. Ο Παναθηναϊκός ήταν ο πρωταθλητής Ελλάδας, ενώ τη 2η και 3η θέση είχαν κατακτήσει το Μαρούσι και ο Ηρακλής αντίστοιχα.

Ο Παναθηναϊκός κατάφερε να φτάσει ως το final four της Μόσχας, όπου και κατέκτησε τελικά την τρίτη θέση. Άσχημη πορεία πραγματοποίησε ο Ολυμπιακός, ο οποίος δεν κατάφερε να προχωρήσει πέρα της αρχικής φάσης των ομίλων. Μάλιστα η ήττα που υπέστη από την Εφές Πίλσεν στο Στάδιο Ειρήνης και Φιλίας με 51 πόντους διαφορά (59–110), είναι η βαρύτερη που έχει ποτέ υποστεί ελληνική ομάδα σε εντός έδρας αγώνα.

## [[Ευρωλίγκα ανδρών 2005-06|2005-06]]
Στην Ευρωλίγκα 2005-06 μετείχε για τελευταία φορά η ΑΕΚ, ενώ συνεχίζουν κανονικά βάσει συμβολαίου Παναθηναϊκός και Ολυμπιακός. Από την επόμενη χρονιά, την τρίτη θέση που οδηγεί στην Ευρωλίγκα θα έπαιρνε αυτομάτως η ομάδα που θα κατακτούσε την τρίτη θέση του πρωταθλήματος. Παναθηναϊκός και ΑΕΚ είχαν κατακτήσει τις δύο πρώτες θέσεις της περιόδου 2004-05, με τον Ολυμπιακό να τερματίζει και πάλι μόλις όγδοος. Την τρίτη θέση στο εγχώριο πρωτάθλημα είχε κατακτήσει ο Πανιώνιος.

Παναθηναϊκός και Ολυμπιακός έφτασαν μία ανάσα από το final four της Πράγας, αποκλείστηκαν όμως και οι δύο στον τρίτο αγώνα της προημιτελικής φάσης, ο Παναθηναϊκός μάλιστα διαθέτοντας και πλεονέκτημα έδρας. Αναλυτικά:  

## [[Ευρωλίγκα ανδρών 2006-07|2006-07]]
Την περίοδο 2006-07 μετείχαν οι τρεις πρώτες ομάδες της κατάταξης της προηγούμενης αγωνιστικής περιόδου (2005-06), Παναθηναϊκός, Ολυμπιακός και Άρης. Ο τελευταίος επέστρεψε στην Ευρωλίγκα μετά από απουσία 15 ετών. Το final four διεξήχθη στο κλειστό του ΟΑΚΑ και εκεί ο Παναθηναϊκός δεν έχασε την ευκαιρία αγωνιζόμενος στην έδρα του να φτάσει στην κατάκτηση του τέταρτου τροπαίου της ιστορίας του, νικώντας στον τελικό με σκορ 93–91 την ΤΣΣΚΑ Μόσχας του Θοδωρή Παπαλουκά. Αναλυτικά οι αγώνες των τριών ελληνικών ομάδων:

## [[Ευρωλίγκα ανδρών 2007-08|2007-08]]
Την περίοδο 2007-08 μετείχαν οι τρεις πρώτες ομάδες της κατάταξης της προηγούμενης αγωνιστικής περιόδου (2006-07), Παναθηναϊκός, Ολυμπιακός και Άρης. Και οι τρεις προκρίθηκαν στη δεύτερη φάση των ομίλων και από εκεί μόνο ο Ολυμπιακός διεκδίκησε στους προημιτελικούς την είσοδό του στο final four της Μαδρίτης, δεν τα κατάφερε όμως με αντίπαλο την ΤΣΣΚΑ Μόσχας. Αναλυτικά τα αποτελέσματα: 

## [[Ευρωλίγκα ανδρών 2008-09|2008-09]]
Την περίοδο 2008-09 μετείχαν οι τρεις πρώτες ομάδες της κατάταξης της προηγούμενης αγωνιστικής περιόδου (2007-08), Παναθηναϊκός, Ολυμπιακός και Πανιώνιος. Ο τελευταίος εμφανίστηκε για δεύτερη φορά στην Ευρωλίγκα μετά από 12 χρόνια και δεν κατάφερε να προκριθεί από την αρχική φάση των ομίλων.

Για τρίτη φορά και για πρώτη μετά από 14 χρόνια, 2 ελληνικές ομάδες, και μάλιστα πάλι Παναθηναϊκός και Ολυμπιακός, προκρίθηκαν στο final four που έγινε στο Βερολίνο. Για μία ακόμη φορά τέθηκαν αντίπαλοι στον έναν από τους δύο ημιτελικούς, όπου μετά από έναν συγκλονιστικό αγώνα ο Παναθηναϊκός βγήκε νικητής με σκορ 84–82, αν και πρέπει να τονιστεί ότι, σε αντίθεση με τους 2 μεταξύ τους ημιτελικούς στα φάιναλ-φορ του 1994 και του 1995, τα χιαστί ζευγάρια των αντιπάλων είχαν προεπιλεγεί πριν ξεκινήσει η διοργάνωση και ο ελληνικός «εμφύλιος» ημιτελικός του 2009 ήταν εντελώς τυχαίος. Δύο μέρες αργότερα επανέλαβε το θρίαμβο του 2007 απέναντι στην ΤΣΣΚΑ Μόσχας, κερδίζοντάς την και πάλι με 2 πόντους διαφορά (73–71), φτάνοντας στην 5η κατάκτηση του τροπαίου στην ιστορία του. Αντίθετα ο Ολυμπιακός γνώρισε την ήττα και στον μικρό τελικό με αντίπαλο τη Μπαρτσελόνα και περιορίστηκε στην τέταρτη θέση.

{|
|-
|  style="vertical-align:top; width:13%;"|
**Πανιώνιος**

## Δείτε επίσης
* Πορεία των ελληνικών ομάδων στην Ευρωλίγκα (1958 - 1989)
* Πορεία των ελληνικών ομάδων στην Ευρωλίγκα (1990 - 1999)
* Πορεία των ελληνικών ομάδων στην Ευρωλίγκα (2010 - 2019)

## Σημειώσεις


## Πηγές
* Ιστοσελίδα της FIBA Europe για τα αποτελέσματα του 2000 και της Σουπρολίγκα 2001.
* Ιστοσελίδα της ULEB Euroleague για όλα τα υπόλοιπα αποτελέσματα.

Πορεία των ελληνικών ομάδων στην Ευρωλίγκα (2000 - 2009)